1991 में जबसे अपने देश में भी आर्थिक नीतियों में उदारीकरण का दौर शुरू हुआ है। हर सरकार आर्थिक सुधारों की रफ्तार को बढ़ाने के लिए बेचैन और आमादा है। उसके नारे ‘‘कर लो दुनिया मुट्ठी में’’ और ‘‘कौन बनेगा करोड़पति’’ बेइन्तहा लोकप्रियता हासिल कर रहे हैं। संविधान की उद्देशिका में वर्णित सम्पूर्ण प्रभुत्व सम्पन्न समाजवादी, पंथनिरपेक्ष, लोकतंत्रात्मक, गणराज्य की परिकल्पना और सभी नागरिकों को सामाजिक आर्थिक और राजनैतिक न्याय, स्वतंत्रता, समता और बंधुता प्रदान करने और बढ़ाने का मान तथा संकल्प तिरोहित हो चुका है।